

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**Képviselő-testület 2022. június 28-i rendes ülésére**

**Csibe bölcsőde finanszírozott férőhely emelés iránti kérelme**

**A napirendet tárgyaló ülés dátuma**: **2022.06.28.**

**A napirendet tárgyaló ülés:** **Pénzügyi Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: -**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

**4. Tényállás bemutatása:**

A gyermekek védelméről és a gyámügyi ellátásról szóló 1997.évi XXX. törvény ( továbbiakban: Gytv) 94. § (3a) bekezdése szerint, ha a bölcsődei ellátásra az adott településen legalább öt gyermek tekintetében igény jelentkezik, vagy a település - jogszabályban meghatározottak szerint megállapított - 3 év alatti lakosainak száma meghaladja a 40 főt, a 10 ezer fő alatti település köteles gondoskodni a gyermekek bölcsődei ellátásáról a 42. § (2) bekezdése szerinti bölcsődei ellátást nyújtó intézmények, szolgáltatások bármelyik formájának biztosításával, önállóan, társulásban vagy ellátási szerződés útján.

Gytv. 42. § (2) Bölcsődei ellátást biztosíthat: - bölcsőde,

- mini bölcsőde,

- munkahelyi bölcsőde

- családi bölcsőde.

A Gyvt. 175. § (5) bekezdése alapján ,, A települési önkormányzatnak 2020. december 31-éig kell eleget tennie a fenti kötelezettségének.,,

Tehát a 10 ezer főnél nagyobb településeken kötelező a bölcsőde működtetése, de a 10 ezer főnél kisebb település is köteles bölcsődei ellátás biztosítására, ha arra az adott településen legalább öt gyermek tekintetében igény jelentkezik vagy a település 3 év alatti lakosainak száma meghaladja a 40 főt.

A 10 ezer főnél kisebb települések önkormányzatainál annyi könnyítést tartalmaz a törvény, hogy ők a bölcsődei ellátást nyújtó intézmények, szolgáltatások bármelyik formájának biztosításával, önállóan, társulásban vagy ellátási szerződés útján is eleget tehetnek e kötelezettségüknek.

**Telkiben jelenleg 140 fő 3 év alatti gyermek él, azaz a település köteles gondoskodni a bölcsődei ellátásról.**

Telki község Önkormányzata 2018-ban ellátási szerződést kötött a Csibe Bölcsi Közhasznú Nonprofit Kft. fenntartóval (továbbiakban: Fenntartó), mely alapján Telki Önkormányzata 10 férőhelyet finanszíroz a telki székhelyű Csibe Bölcsődében a telki gyermekek számára. Az ellátási szerződés megkötése idején 114 fő 3 év alatti gyermek élt Telkiben. A Csibe Bölcsőde engedélyezett férőhelyeinek száma 21 férőhely. Jelenleg a Fenntartó kezeli a finanszírozott férőhelyekre érkező kérelmeket, hoz döntést a felvételről a férőhely függvényében.

A Fenntartó kérelemmel fordult az Önkormányzathoz a finanszírozott férőhelyek számának 15 főre történő növelése érdekében, tekintettel arra, hogy a 10 főnél többen jelentkeztek ( 6 fő 3 gyerekes, 1 fő fogyatékos, 1 fő RGYK-s, 7-10 fő alacsony jövedelmű családból. )

A Fenntartó tájékoztatása szerint jelenleg a finanszírozott helyeken 5 ingyenes gyermek (3 vagy több gyermeket nevelő családok gyermekei, fogyatékkal élő gyermekek, a rendszeres gyermekvédelmi kedvezményben részesülő család gyermekei) és 5 részben fizetős gyermek (jövedelemnyilatkozat alapján a családban az egy főre eső jövedelem arányában kedvezményesen) van.

Egy férőhelyet jelenleg 87.000,- Ft/hó összegért biztosít a Fenntartó. A 10 férőhely után maximum 870.000,- Ft/hó költség lenne az önkormányzatnak, de jelenleg az önkormányzat 650-670 ezer Ft-ot fizet havonta, mivel vannak olyan gyermekek, akik után szülői befizetés is történik, tekintve, hogy nem minden gyermek ingyenes, a részben fizetős gyermekek miatt változik a havi számla összege.

A megemelt létszám mellett amennyiben az intézményi térítési díjat nem emeli a Fenntartó, az önkormányzat költségei 15 fő esetén maximum 1.305.000,- Ft/ hó lenne, mely a részben fizetős gyermekek miatt csökkenhet.

A Fenntartó becslése szerint tekintettel arra, hogy nem minden gyermek jogosult ingyenes ellátásra, hanem részükről történik szülői befizetés is, így kb. 1.000.000 Ft lenne a havi költség, amit az önkormányzatnak ki kell fizetnie.

Telki, 2022. június 21.

Deltai Károly

polgármester

**Határozati javaslat**

**Telki Község Önkormányzat Képviselő-testülete**

**/2022. (VI. ) számú önkormányzati határozata**

**Csibe bölcsőde finanszírozott férőhely emelés iránti kérelme**

Telki Község Képviselő-testülete úgy határozott, hogy támogatja a Csibe Bölcsőde Nonprofit Kft. kérelmét és a hatályos ellátási szerződést módosítja azzal, hogy az ellátási szerződés alapján biztosított önkormányzati férőhelyek számát 15 főben határozza meg.

Határidő: 2022.09.01.

Felelős: polgármester

**Határozati javaslat**

**Telki Község Önkormányzat Képviselő-testülete**

**/2022. (VI. ) számú önkormányzati határozata**

**Csibe bölcsőde finanszírozott férőhely emelés iránti kérelme**

Telki Község Képviselő-testülete úgy határozott, hogy nem támogatja a Csibe Bölcsőde Nonprofit Kft.-nek a hatályos ellátási szerződést módosítására irányuló kérelmét az önkormányzati férőhelyek emelésére.

Határidő: azonnal

Felelős: polgármester